સમગ્ર દેશમાં ૧ લી ફેબ્રુઆરી, ૨૦૧૮થી આંતરરાજ્ય માલની હેરફેર માટે ઇ-વે બિલ ફરજિયાત કરાયું છે, જેનો ગુજરાતમાં પણ અમલ કરાશે. એક રાજ્યમાંથી બીજા રાજ્યમાં મોકલવા માટે જીએસટીના નિયમોમાં કરાયેલ જોગવાઇ મુજબ કરમુક્ત ચીજવસ્તુઓ સિવાયની તમામ ચીજવસ્તુઓ કે જે રૂ.૫૦,૦૦૦/- થી વધારે કિંમતની હોય તે માટે ઇ-વે બિલ મેળવવાનું રહેશે. પરંતુ, શહેર કે ગામની અંદરના વિસ્તારોમાં થતી કોઇપણ માલની હેરફેર માટે ઇ-વે બિલની જરૂરીયાત રહેશે નહીં.